UBERA ARANZETA (EH Bildu, 2018-02-01):
Bakoitzak bere burua engainatu dezake, justifikatu dezake, zuritu dezake, baina azkenean garbi dago, dokumentu batek eta besteak zer esaten duen.
Baina ez nahiz hasiko batek zer jasotzen du, besteak ez jasotzen du.
Lehen esan dudana, hemen ez da historia, ekimena zeinena den, edo eta ze mozio ateratzen dan baizik eta hemen, historia da, Bidebietari etorkizuna bermatzea, historia da, eskola publikoari etorkizuna bermatzea eta eskola publikoaren aldeko apustua egitea. Oso eskolen apustua egitea.
Hemen, etengabe, etengabe pelota jartzen da hezkuntza proiektu estrategikoan, barkatu, orain arte, irakasleak, ikastetxeak, zertan aritu da? Hezkuntza proiektu batekin lanean aritu da. Lanean aritu dira.
Egia da, halako egoera baten aurrean, horrek eskatzen duela hausnarketa bat, berritze bat eta buelta bat ematea. Eta agian beste hezkuntza proiektu bat egitea.
Baina barkatu, orain arte ere lanean aritu dira, eta galdera da, Hezkuntza Sailak zer egin du? Zer egin du? Bidebieta hiltzen utzi. Ez dago egon inolako apusturik. Ez da egon.
Egon zarete aspaldian Bidebieta auzoan? Ez baldin banago oker, ikastetxeetako zuzendari jauna egon da, Kristina Uriarte andrea, zer esan dizu? Zer iruditu zaio ikastetxeetako zuzendariari DBH dagoen eraikina? Zerbait komentatu dizu eraikinaren egoeraren inguruan? Bisita bat daukagu laster. Nahi baduzue, bertatik bertara ikusi dezakegu ze egoeratan dauden, eta orduan aterako ditugu balorazioak, eta egingo dugu interpretazio desberdinak.
Baina pentsatzen dut, interpretazioetarako toki gutxi dagoela.
Eta ez da konfiantza kontua ere, baina hor utzi nahi dut, gogoratu La Milagrosarekin ere zer gertatu zitzaigun, gogoratu. Gobernu honek ez zuen itxi behar. Adostasuna izan genuen, Alderdi Popularra, Partidu Sozialista, eta EAJ eskola ez zela itxiko, ikusi zer gertatu zen.
Kontzertatu bat zen eta haren aldeko apustua egin genuen, izugarrizko funtzioa betetzen zuelako. Zeren ez da kontzertatua izan edo publikoa izan, kalitatezko hezkuntza eta ikastetxe bakoitzak betetzen duen funtzioaren baitan. Eta ez da bata bestearen kontra jartzea, baina oinarri-oinarrizkoa, eskola publikoa da, berak aukera berdintasuna, kohesioa eta inklusioaren bermea delako eta hezkuntza, herritar ororen eskura jarri behar dugulako.
Eta filosofia izan behar delako, auzoko ikastetxe hurbila, gertukoa, auzoan saretua, auzoko hezkuntza proiektuan, bizitzan, dinamikan, txertatua egongo dena.
Eta EAJri galdera, Gobernu honi galdera; konprometituak bazaudete, zein neurri hartuko dituzue? Jakin nahi dugu. Jakin nahi dugu idatziz, gustatuko litzaiguke esatea zein den konpromezu hori.
Eraikina eraberrituko duzue? Jantokia jarriko duzue? Ze munduko hezkuntza proiekturik politena izan dezakegu, hoberena, zeren horretan ere, esperientzia daukagu, hoberena, baina azpiegiturak duinak izan behar dira, erakargarriak izan behar dira, familiak bertaratzeko eta gerturatzeko. Eta horretaz ere, badaukagu esperientzia piskatxo bat. Eta hor ere apustu bat egin behar dugu.
Eta ez du balio, ez du balio, beti pelota betikoen tokian uztea, hemen bakoitzak bere ardurak ditu eta bere gain hartu behar du, eta gu saiatu garena da, ikastetxeko zuzendaritzari esan zaiona idatziz jasotzea, idatziz nahi dugu, esan zaiona betetzea nahi dugu, besterik ez. Eta horretan ahalegindu gara.
Zeren begira, Donostia ez da bakarrik Kontxako hondartza edo Kontxako pasealekua. Bilbo ez da Guggenheim bakarrik. Edo eta Gasteiz ez da Baskonia edo Andre Maria Zuriaren Plaza, ez. Bilbo, Gasteiz, Donostia, auzo desberdinez eta auzo anitzez osatuta dago, eta auzo horietan, aniztasunaren bizikidetza dago, eta auzo horiek, zaindu, babestu, mimatu behar ditugu, eta bertan, etxebizitza politika duin bat egon behar da, enplegu politika bat egon behar da, hezkuntza politika bat egon behar da, gizarte kohesioa bermatzeko.
Zeren guzti horrek ahalbidetzen duelako hiri eredugarriak izatea. Eta ezin gara ahaztu, hiriburuetan, alboetan ditugun auzoetaz. Auzo horiek ere badira Donostia, Altza Donostia da, Bidebieta Donostia da, guzti horiek Donostia dira, eta ahazten gara, ahazten gara. Zeren horiek ez dira agertzen triptikoetan edo argazki turistikoetan.
Eta hor guztiok dugu ardura, noski baietz, ados. Eta prest gaude eta Bidebietako herritarrak prest daude, irakasleak prest daude, mundu guztia prest dago, baina hemen prest egon behar gara, inor atzean utziko ez duen hezkuntza eraikitzeko. Inor atzean utziko ez duen gizartea eraikitzeko.
Horretarako prest egon behar dira eta horretarako borondate politikoa eduki behar da eta horretarako konpromisoak hartu behar dira eta horretarako, politikak egin behar dira, inbertsioa egin behar da.
Eta noski, hezkuntza proiektu sendo bat. Baina horretan ere ari dira, hasi dira lanean.